open-index/open-wikipedia-markdown huggingface dataset:
Palau

**Palau** (hurup Arab Gundul: فلائو; Inggris: *Palau*; Palau: *Palau*) atawa **Palo** (hurup Arab Gundul: فلو) atawa resminya **Kiblik Palau** (hurup Arab Gundul: کبليک فلائو; Inggris: *Republic of Palau*; Palau: *Beluu er a Palau*) entu negara nyang letaknya di di Oséani. Ni negara punya hopstad Ngerulmud. Ni negara jenggarnya cuman 459 
km2 (177 mi2) doang. Di sono, ada barang 18.024 orang doangan nyang tinggal di mari. Adapun dia punya basa resminya entu basa Inggris ama basa basa Palau. Cuman selaèn entu, ada juga' laèn basa nyang diakuin, kaé basa Jepang, basa Sonsorol, ama basa Tobi.

## Ruju'an
Palestèn

**Palestèn** (hurup Arab Gundul: فلسطين, basa Arab: فلسطين *Filisṭīn*) atawa mashur juga' **Palèstina** (hurup Arab Gundul: فلسطين) ièlah atu negara Arap di Wètan-Tenga. Palestèn mashur ama Bétulmegedis nyang di sononya ada Mesigit al-Aqṣā. Ni negara ada lagi begucel ama Israèl. Cuman, ni negara tetep dapet dukungan deri banyak negara-negara Muslim, masup juga' Indonésia. 

## Ruju'an
Pamali: Indonesian Folklore Horror

***Pamali*** (hurup Arab gundul: فمالى) sebenernya entu larangan-larangan atawa ihwal nyang kaga' boléh dilakonin ama orang. Soalnya kalo dilakonin katanya bakalan ada ihwal pejajaran nyang bakal dateng sewaktu-waktu. Contonya kaya' bediri di depan pintu, katanya bakal bikin jodoh seret, terus ada juga kalo seumpama tengkurep kaga' boléh kakinya ditaèkin, nanti bakal ditinggal mati ema'. Nah enni ihwal diambil jadi gim ama pabrik StoryTale Studio bakal dimaènin ama orang-orang èn kata "pamali" dijadiin nama gimnya.

## Cara maèn
Pemaèn bisa jalanin èn behubungan atawa nanggepin atu benda. Kalo nyang dilakonin entu ihwal nyang sompral jadinya nantinya bakal dicatet jadi "catatan sompral". Ada banyak pengnyeleséan lakon dalem enni gim.

## Sinopsis

### ''The White Lady'' (Kuntilanak)
Jaka entu seorang perjaka nyang lagi bokè' èn pèngèn jual keluarga punya rumah. Cumanan, pas lagi beberès rumah bakal dijual, si Jaka ketemu ama sétan céwé' nyang gableg rambut panjang (kuntilanak). Entu sétan kaga' laèn èn kaga' bukan iélah dia punya mpo' sendèwèk.

### ''The Tied Corpse'' (Pocong)
Cècèp entu tukang jaga kobèr. atu wayah, Si Cècèp tibanan dikasih tanggung jawab suruh ngikut dalem penguburan jenasah. Pas lagi nguburin, si Cècèp ngelakonin sompral, jadinya si Cècèp ketiban suwè' digentayangin semalemam. Si Cècèp digentayangin ama entu arwah sétan pocong nyang baru dikuburin.

### ''The Little Devil'' (Tuyul)
Putri, mahasiswi nyang lagi cari duit tambahan bakal berobat bapa'nya. Si Putri nyambangin engkongnya punya rumah èn ngarep banget dapetin duren jatoh. Bagèn kata bapa'nya ngentongin si Putri biar kaga' ketuman ke engkong punya rumah, soalnya di situ ada mahluk kecit sekali nyang dipaké engkongnya bakal gaèt duit-duit biar keja sugih. Cuman, Putri tuman pisan. Pegi si Putri ke engkongnya punya rumah. Bener pisan, ketemuan dah si Putri ama entu mahluk kecit sekali atawa tuyul.

### ''The Hungry Witch'' (Lèak)
Kirana lagi bunting anaknya. Si Kirana mèrad dia paké mobil ke dia punya udik. Cuman, pas dia lagi di jalan mobilnya ke arah kampung udiknya, si Kirana ngiat dia punya ema' udah kegelèpar di belakang rumah. Si Kirana kaga' tau-menau soal apa kejadiannya. Nah bener pisan, mahluk pala barong tukang makan orog nyang baru lair, nyambangin ema'nya punya rumah èn nyerang kuarganya.

## Ruju'an
Pamulang

**Pamulang** entu kecamatan nyang ada di Tanggerang Kidul. Ni kecamatan ngejenggar ampé 26,82 km2.

## Ruju'an
Panama

**Panama** (hurup Arab Gundul: فنامة; Spanyol: *Nicaragua*) atawa resminya **Kiblik Panama** (hurup Arab Gundul: کبليک فنامة; Spanyol: *República de Panamá *) entu negara di ujungnya Amrik Tenga. Ni negara watesan ama Kosta Rika di bekulon èn Kolombia di bekidul-wètan. Sebagé lagi, ni negara gableg jalan ke Laotan Teduh di bekidul èn Laot Karaiben di blèlir. Ni negara punya hopstad Panama Kota. Ni negara jenggarnya cuman 75.417
km2 (29.119 mi2). Di sono, ada barang 4.337.768 orang nyang tinggal di mari. Adapun dia punya basa resminya entu basa Spanyol.

## Ruju'an
Pancoran Mas

**Pancoran Mas** entu kecamatan nyang ada di Kota Dèpok, Jawa Kulon, Indonésia. Ni kecamatan ngejenggar ampé 18,03 km².

## Wilayah bestir
Kecamatan Pancoran Mas kebikin deri 6 kerurahan, entu:
# Depok
# Depok Jaya
# Pancoran Mas
# Mampang
# Rangkapan Jaya
# Rangkapan Jaya Baru

## Ruju'an
Pancoran Mas, Dèpok

**Pancoran Mas**; Indonésia: *Pancoran Mas* entu atu kecamatan di wilayè Dèpok, Propinsi Jawa Kulon, Indonésiè. Ni kecamatan Pancoran Mas punyè jenggar barang [luas] km² amè ngelè pengendek [jumblah] orang pas tahon [tahon], nyang manè laki-lakinyè adè [jumblah lanang] orang amè perempuannyè [jumblah wadon] orang.

## Wilayè bestir

Kecamatan Pancoran Mas kebikin deri 6 kerurahan, ya'ento:

# Depok, Depok kode posnyè 16431
# Depok Jaya, Depok kode posnyè 16432
# Pancoran Mas, Depok kode posnyè 16436
# Mampang, Depok kode posnyè 16433
# Rangkapan Jaya, Depok kode posnyè 16434
# Rangkapan Jaya Baru, Depok kode posnyè 16435
Pamali

**Pamali** (hurup Arab gundul: فمالى) ya'entu larangan atawa pantangan atawa hal-hal nyang entong dilakonin ama orang-orang. Kalo maksa dilakonin atawa entu orang pala batu èn merugul, jadinya nanti bakalan kena bala atawa bisa dibilang pejajaran. Jadinya kudu diikuti pamali nyang ada di masarakat.

## Conto pamali

# Bediri di depan pintu
# Gunting kuku malem-malem
# Tengkurep sambil kaki ditaèkin ke atas
# Duduk di atas bantal
# Naro tangan di pala belakang sambil tangan dikebelakangin
# Bocah masih ngayap pas sandékala (wayah dur)
# Gegenjrèngan malem-malem
# Duduk kaki digoyang-goyang
# Nyapu masih bala' (bakal wadon doang)
# Buang benda-benda tajem kaya pèso, gunting, atawa paku (bakal wadon bunting)

## Kalo ngelanggar pamali
Orang kalo ngelanggar pamali bakal dapet hal-hal suwè'. Cuman, enni ngikut ama pamali apa nyang dilanggar ama entu orang. Kalo ada orang bediri di depan pintu katanya jodohnya bakal susah. Terusannya, kalo ada wadon nyang kalo nyapu latar kaga' pating bersih nanti bakal dapet lakian nyang bèwokan. Ada juga, kalo duduk di atas bantal katanya entu pantat bakal ada bisulnya. Kalo tengkurep kaki ditaèkin katanya bakal ditinggal mati ema'. Ada juga nyang bakal ditinggal mati bapa' kalo tangan ditaro di atas pala èn dikebelakangin.

## Sebab-musabab pamali ada
Sebab-musabab pamali didasarin ama berapa hal, conto bediri di depan pintu entu sebabnya lantaran ngalangin jalan orang laèn. Terusannya, kalo gunting kuku malem-malem nanti bakal dikeja buntung entu tangan lantaran jaman baheula kaga' lèstriknya. Nyapu kurang bersih, bikin latar kaga' enak diliat lantaran kaya' kapal pecah. Gegenjrèngan malem-malem entong dilakonin lantaran ganggu orang laèn pada ngorok. 

## Ruju'an
Palsabet

**Palsabet** (hurup Arab Gundul: فلسابت; Indonésia: *rata-rata*; Inggris: *average*) ièlah angka "biasanya" deri omplokan angka nyang dikeja dengen ngamprokin omplokan angka.

Dalem ètung-ètungan, palsabet digero **[[Tenga-tengaan (ètung-ètungan)|tenga-tengaan]]** (*mean*). Palsabet (tenga-tengaan) dikeja tibang nambahin angka, terus dipetèng-petèng tu hasil ama jumblah angkanya ada berapa biji. Ada juga' laèn macem tenga-tengaan, èn ada juga' nyang kadang dinyana "palsabet" kaya' petengaan (médian) atawa modes (statistik).

## Ruju'an
Panda Express

**Panda Express** (hurup Arab Gundul: فندا اکسفرس; Tionghoa: 熊貓快餐) nya'entu warung tinggal madang nyang nyajiin masakan Tionghoa-Amrik. Ni warung udah ada entuk 2.200 warung nyang ngejeprah di Amrik Serèkat, jadinya di warung – warung Asia paling gedé seantéro Amrik Serèkat. Adapun makanan nyang ditawarin ama dia pada, antara laèn kaé ayam oranye, dada ayam pedes manis, daging sampi Pèking, ayam tériyaki bakar, ama ayam Kung Pao.

## Ruju'an
Panggul

**Panggul** (hurup Arab Gundul: فڠݢول) entu daèrah batang awak bagèan bawa nyang ada di antara bero' ama paha. Orang punya daèrah pangul biasanya nglingkup panggul, rongga panggul, pengeleng panggul, èn *perineum*. Panggul bagèan belakang entu daèrah **pinggul** (hurup Arab Gundul: فيڠݢول) nyang kebentuk deri bebalung pinggul (tulang kelangkangan ama tunggir).

## Ruju'an
Panggung (lènong)

**Panggung** (hurup Arab Gundul: فڠݢوڠ) atawa **pelampang** (hurup Arab Gundul: فلمفڠ) di téater entu tempat tukang lakon pada nglènong atawa nglakon. Di téater-téater dulu mah, ni pernah dipisah deri tempat ngejogrognya tukang nontonnya.

## Ruju'an
Pangkèng gawé

**Pangkèng gawé** (hurup Arab Gundul: فڠکڠ ݢاوى; Welanda: *laboratorium*) ièlah tempat di mana kita nglakonin kita punya pemerdataan ilmiah, penjajalan, pengukuran, atawa penglatian ilmiah. Pangkèng gawé galibnya dibikin bakal dipapakin itu piil-piil biar kearahan. Pangkèng gawé ilmiah biasanya dibèdain berales cawang èlmunya, kaya' pangkèng gawé èlmu tabèat, pangkèng gawé kimia, pangkèng gawé èlmu kimia hayat, pangkèng gawé kumpiuter, ama pangkèng gawé basa.

## Ruju'an
Pangkèng jeprèt

**Pangkèng jeprèt** (hurup Arab Gundul: فڠکڠ جفرت) entu atu mesin dagang atawa lang modèren nyang isinya penggerak tustèl ama pèlem otomatis nyang biasanya dijalanin paké kentringan. Wayah gini, banyakan pangkèng jeprèt mesinnya udah digital.

## Ruju'an
Pangkèng kèrèk

**Pangkèng kèrèk** (hurup Arab Gundul: فڠکڠ کيرق) , atawa galibnya orang pada bilangnya ***lip***, entu tambangan gandaran munggah nyang dipaké bakal nambangin orang atawa barang. Pangkèng kèrèk biasanya dipaké di gedong-gedong nyang perdipingnya tinggi, biasanya tiga atawa empat perdiping lebi. Gedong-gedong nyang rada cèpèran mah biasanya cuman paké trajé atawa tangga jalan. Pangkèng kèrèk wayah gini pada ngelah kenap-kenop nyang kena dipencat-pencèt ama penumpaknya bakal ngarah ke dia punya jujuan.

## Ruju'an
Pangèran Sidarta Gotama

**Pangèran Sidarta Gotama** (hurup Arab Gundul: فڠيران سيدارتا ݢوتام) atawa ***Sakyamuni*** atawa **Sang Buda** (hurup Arab Gundul: سڠ بوذا) ya'entu atu orang guru tukang semèdi atawa agamawan Asia Kidul nyang idup di separo rèbu taon awal sebelon Masèhi. Entu sang pangèran bawain agama Buda èn orang-orang Buda tunduk hormat lantaran sang pangèran entu mahluk nyang kepancer cahaya, nyang ngarak ke jalan Nirwana, bèbas deri ketabloan, hawa napsu, kebrojolan kombali, èn kesengsaraan.

Sang pangèran brojol di Lumbini (wayah gini disebut Népal) deri orang tua bangsawan deri wangsa *Shakya*, cuman Sang Pangèran pergi kuar deri kuarganya biar buat semèdi pengembara. Sang pangèran ngangon liwat tanah kali Gangga. Sang pangèran wapat di Kusinegara èn nyampé pada *parinirvana*. Sederi entu wayah, Sang Pangèran dihormatin banyak orang seantéro Asia.

## Ruju'an
Panjang Umurnya

"**Panjang Umurnya**" (hurup Arab Gundul: فنجڠ عمرڽ) entu atu tembang nyang dikenalin ama orang-orang Walanda dengen judul "*Lang zal ze leven"*. Enni gending punya nada udah disetèl sederi abad ke-18 dalem gending bikinan Mosar, Haydn, èn Carl Michael Bellman. Dalem pèrsi basa Walanda, enni gending dibèdain ngejuntrungin ke jenis kelamin orang nyang lagi dirayain ulang taonnya, kalo wadon mangka pakénya "*Lang zal ze Leven*" èn kalo lanang pakénya "*Lang zal hij leven*".

## Kata-kata tembang Panjang Umurnya

## Ruju'an
Panté

**Panté** (hurup Arab Gundul: فنتى; Inggris: *beach*) entu atu bentuk ujud bumi nyang kebikin deri pasir èn ada daèrah lingir laotnya. Dèrah panté jadi inggenan antara daratan ama peraèran laot. Utekan panté laèn ama pesisir biar kata mah pada ada juntrungannya pada. Panjang garis panté diukur ngiterin kabèhan panté nyang jadi daèrah wilayah atu negara.

Mengrikut PBB punya pemerèksaan tahon 2008, Indonésia entu negara nyang garis panténya paling dawa nomer 4 di dunia abisnya Amrik Serèkat, Kanada, ama Ruslan. Indonésia punya panjang garis panté kecatet segedé 95.181 km.

## Ruju'an
Pangkèng

**Pangkèng** (hurup Arab Gundul: فڠکڠ) entu tempat orang pada tidur. Pangkèng sokanan ngelah bipang ama laci atawa laèn-laèn tempat kanggo naroh baju. Banyak pangkèng nyang pating ngelah pangkèng baju (*closet*) ama méja pangkèng (*nightstand*). Ada juga' gè ruma nyang gableg atu pangkèng lebi, nyang paling gedénya digero' **pangkèng gedé** (*master bedroom*).

## Ruju'an
Ruma baca

**Ruma baca** (hurup Arab Gundul: روما باچ) atawa **ruma buku** (hurup Arab Gundul: روما بوکو) atawa **pangkèng buku** (hurup Arab Gundul: فڠکڠ بوکو) atawa **bibliotik** (hurup Arab Gundul: بيبليوتيک) entu atu tempat bakal ngomplokin baca-bacaan ama laèn-laèn wasilah paranan. Biar kata bakal omplok-omplokan perorangan, ada juga' ruma baca nyang dibayarin èn diopènin ama guwernemèn atawa rukun biar orang pada bisa baca-baca buku sonder ngeluarin duit acan.

## Paranan
Panté Gading

**Panté Gading** (hurup Arab Gundul: فنتى ݢديڠ; Prasman: *Côte d'Ivoire*) atawa **Pesisir Gading** (hurup Arab Gundul: فسيسير ݢديڠ) atawa resminya **Kiblik Panté Gading** (hurup Arab Gundul: کبليک فنتى ݢديڠ; Prasman: *République de Côte d'Ivoire*) entu negara nyang letaknya di Aprika Kulon èn watesan ama Libéria di belah kidul-kulon, Giné di belah lor-kulon, Mali di belah lor ama lor-kulon, Burkina Paso di lor ama lor-wètan, èn Gana di blètan. Ni negara gableg dua punya hopstad, nama Yamusukro (guwernemèn) èn Abijan (dagang). Ni negara jenggarnya 322.463 km2 (124.504 mi2). Di sono, ada barang 23.740.424 orang nyang tinggal di mari. Adapun dia punya basa resmi entu basa Prasman, cuman basa daèrahnya banyak pisan.

## Ruju'an
Pap si Ikan Buntel

**Pap si Ikan Buntel** (urup Arab Gundul: فاف سايکن بنتال) atawa **Nyonya Pap** (urup Arab Gundul: ڽوڽا فاف) entu atu pelakon boongan dalem pèlem cèmèn *SpongeBob SquarePants*. Enni pelakon ditiban ama Mary Jo Catlett suaranya èn ngawalin lakonan pas episot musim atu "*Boating School*" tanggal 7 Agustus 1999. Pap dikeja èn dirancang ama pakar èlmu hayat èn tukang cèmèn Stephen Hillenburg. 

## Ruju'an
Papagan

**Papagan** (hurup Arab Gundul: فافݢن) entu perhadring atawa mapagnya orang ama orang nyang udah direncanain waktu ama tempatnya bakal ngomongin atawa ngopènin atu kepentingan barengan.

## Ruju'an
Papan bor item

**Papan bor item** (hurup Arab Gundul: فافن بور ايتم) atawa **papan tulis item** (hurup Arab Gundul: فافن توليس ايتم) ièlah natar nyang dipaké biar kapur bisa kiatan. Ni papan gunanya bakal nulis di situ. Papan bor item biasanya dikeja deri kayu atawa jarot. Entakonoh, tu natar dikelir item biar kapur nyang kelirnya puti kiatan.

Papan bor item sering dipaké di pengajaran di sekolahan, soalnya kanggo sih. Cuman mah, wayah gini, papan bor item udah kaga' pati dipaké lagi ama banyak sekolahan, biar kata masing ada nyang maké. Itu kapur punya debu pada ngamprah ke mana-mana, èn berapa orang ada nyang alèrhi ama debu kapur. Wayah gini mah, orang pada makénya papan bor puti nyang ditulis paké spidol èn kena gancil diapusnya.

## Ruju'an
Papan bor puti

**Papan bor puti** (hurup Arab Gundul: فافن بور فوتى) atawa **papan tulis puti** (hurup Arab Gundul: فافن توليس فوتى) ièlah natar nyang dipaké biar spidol bisa kiatan. Ni papan dipaké bakal nulis. Sebagé lagi, papan bor puti sering dipaké bakal wasilah ngajar. Nyang dipaké bakal nulis ièlah spidol nyang gampang diusep dia punya orèk-orèkannya. Papan bor puti biasanya natarnya mengkrèdèp. Sebelonnya orang pada maké papan bor puti, orang pada makénya papan bor item. Nah, kalo di papan bor item, orang makénya kapur. Walakin, wayah gini mah juga' ada peningkatannya. Orang pada maké papan bor lèstrik, nyang dikendaliin paké kumpiuter.

## Ruju'an
Papan lè lèstrik

**Papan lè lèstrik** (hurup Arab Gundul: فافن لى لستريک; Inggris: *tablet computer*) atawa orang sering bilangnya paké istilah luar ***tablet*** ièlah atu kumpiuter tèngtèng tutug nyang kabèhannya entu layar tunyuk pèdèl. Ciri pembèda nyang paling kentaranya ièlah pemakéan layar bakal peranti masupan dengen maké gerip, pèn lèstrik, atawa ujung jeriji, gantinya paké papan tut atawa cecurut. Mikrosop ngenalin pèrsi Windows XP bakal papan lè lèstrik nyang digeronya Tablet PC tahon 2000, sedeng Apple baru nongtotin dia punya pèrsi papan lè lèstriknya sendèwèk baru tahon 2010 nama iPad. Tahon 2011, Samsung nongtotin dia punya pèrsi papan lè sendèwèk Samsung Galaxy Tab 7 (nyang entakonoh diterusin ama penongtotan Samsung Galaxy Tab 7.0 Plus) èn 10.1(P7100).

## Istilah Betawi
Dalem basa Betawi, *papan lè* ada punya arti dalem basa Indonésia sebagé '*batu tulis*' atawa *'sabak*'. Nah, itu *tablet computer* di basa Inggris kalu dalem basa Indonésia bisa ditarjim jadi *komputer tablet* atawa *sabak komputer*. Mangka, tarjim nyang pas bakal istilah Betawi ièlah *papan lè lèstrik*. Sebagé lagi, papan lè nyang beneran mah adanya jaman jebot. Jaman sekarang udah kaga' ada lagi. Selaèn bentukannya èmang medu, mangka, istilah *papan lè* bisa kita paké lagi—biar kaga' apkir ama biar kaga' ilang—bakal *tablet* nyang modèren, nya'entu *papan lè lèstrik*.

## Ruju'an
Papan nulis

**Papan nulis** (hurup Arab Gundul: فافن نولس) atawa **papan bor** (hurup Arab Gundul: فافن بور) entu papan nyang dikeja deri kayu nyang mukanya gableg dibalik tulis maké kapur. Papan nulis nyang jaman jebot dikeja deri lembaran watu tulis warna hideng atawa abuan nyang tipis.

Papan nulis puti entu papan nyang dikeja deri kayu. Papan nulis puti sokanan dianggo bakal wasilah pengabaran nyang gableg diserat maké spidol tulis. Enni papan nulis ada punya warna bodas belèntang nyang plingserannya ada punya lapisan mèlamin atawa pormika. Mangkanya, tampangnya jadi rada unik, mantep, èn rèsik. Jaman baheula banget, papan nulis cumanan papan kayu nyang dipasiin cat warna hideng atawa ijo maké kapur bakal nulis. Melèngkeun enni wayah, papan nulis uda ngalamin pengrobahan nyang mingkinan alus deri bahan atawa wasilah nyang dianggo bakal penyeratan. Papan tulis puti ada punya kegunaan nyang kepaké banget dalem jerelma punya aktiwitèt, utamanya jadi wasilah tarbiyah di lembaga tarbiyah gèn aktiwitèt mengaji bisa jalan babaè'. Melèngkeun deri entu, papan tulis puti gè' bisa dianggot bakal ngumrupin pengabaran nyang penting. Laèn cuman bakal kolaan, bakal masarakat èn penggawéan gè' gableg.

## Ruju'an
Papua (propinsi)

**Papua** (hurup Arab Gundul: فافوه; Indonésia: *Papua*) entu atu propinsi di Indonésia nyang di Indonésia punya bagèan Pulo Papua, pasnya di geger burung blèlirnya. Ni propinsi punya hopstad nama Jayapura. Ni propinsi ngejembar ampé 82.680,958 km2. Selamanya tahon 2022, orang nyang pada ngejogrog di Papua ada 1.000.799 orang dengen kepadetan 12 orang/km2.

## Ruju'an
Papua Kidul

**Papua Kidul** (hurup Arab Gundul: فافوه کيدول; Indonésia: *Papua Selatan*) entu atu propinsi di Indonésia nyang di Indonésia punya bagèan Pulo Papua, pasnya di bagèan bawahnya burung. Ni propinsi punya hopstad nama Merauké Kabupatèn. Ni propinsi ngejembar ampé 117.833,92 km2. Selamanya tahon 2022, orang nyang pada ngejogrog di Papua Pegunungan ada 522.844 orang dengen kepadetan 4,4 orang/km2.

## Ruju'an
Papua Kidul-kulon

**Papua Kidul-kulon** (hurup Arab Gundul: فافوه کيدول-کولون; Indonésia: *Papua Barat Daya*) entu atu propinsi di Indonésia nyang di Indonésia punya bagèan Pulo Papua, pasnya di bagèan ujung lor kulonnya Kepala Burung. Ni propinsi punya hopstad nama Sorong. Ni propinsi ngejembar ampé 39.167 km2. Selamanya tahon 2022, orang nyang pada ngejogrog di Papua Kidul-kulon ada 604.698 orang dengen kepadetan 15 orang/km2.

## Ruju'an
Papua Kulon

**Papua Kulon** (hurup Arab Gundul: فافوه کولون; Indonésia: *Papua Barat*) entu atu propinsi di Indonésia nyang di Indonésia punya bagèan Pulo Papua, pasnya di bagèan tenggok atawa lèernya Kepala Burung. Ni propinsi punya hopstad nama Manokwari. Ni propinsi ngejembar ampé 64.134,66 km2. Selamanya tahon 2021, orang nyang pada ngejogrog di Papua Kulon ada 551.792 orang dengen kepadetan 9 orang/km2.

## Ruju'an
Papan ketik

**Papan ketik** (hurup Arab Gundul: ففن کتيک; basa Ènggris: *keyboard*) ya'entu papan nyang isinya tut hurup abécédé bakal ngetik kalimat atawa paragrap. Selaèn entu, ada punya juga angka 1 ampé 9, ama 0. Terusannya, ada tut-tut kusus nyang boleh dipaké bakal kumputer punya program.

## Ruju'an
Papan jalan

**Papan jalan** (hurup Arab Gundul: فافن جالن) atawa **alas nulis** (hurup Arab Gundul: الس نوليس) atawa **tatakan nulis** (hurup Arab Gundul: تاتقن نوليس) entu papan pèdèl nyang ada jepitannya di atas (biasanya logem). Papan jalan punya ukuran rada gedéan sedikit deri kertas selembar. Ni papan kanggo natakin kertas paké tangan atu, sementara tangan nyang atunya nulis di itu kertas. Papan jalan biasanya dipaké kalo lagi kaga' panteng tempatnya, misalnya lagi jalan atawa natarnya ajrut-ajrutan.

## Ruju'an
Papua Nugini

**Papua Nugini** (hurup Arab Gundul: فافوه نوݢينى) atawa **Papua Niu-Ginéa** (hurup Arab Gundul: فافوه نيو ݢينية)  atawa **Papua Ginéa Baru** (hurup Arab Gundul: فافوه ݢينيه بارو) atawa dia punya nama resmi **Negeri Merdéka Papua Ginéa Baru** (hurup Arab Gundul: نݢرى مرديک فافوه ݢينيه بارو; basa Inggris: *Independent State of Papua New Guinea*) ièlah atu negara nyang ada nempatin blètan deri Pulo Papua. Papua Giné Baru bebatian langsung ama Indonésia di bekulon, Ostrali di bludik, èn negara-negara Oséani di blilir, blètan, ama bludiknya. Ibu negeri srènta kota paling raménya entu kota Pot Morèsbi.

## Ruju'an
Paragué

**Paragué** (hurup Arab Gundul: فراݢوى; Spanyol: *Paraguay*; Guarani: *Paraguái*) atawa resminya **Kiblik Paragué** (hurup Arab Gundul: کبليک فراݢوى; Spanyol: *República del Paraguay*; Guarani: *Tavakuairetã Paraguái*) entu negara nyang letaknya di di Amrik Kidul. Ni negara punya hopstad Asunsion. Ni negara jenggarnya 406.796 
km2 (157.065 mi2). Di sono, ada barang 7.439.863 orang nyang tinggal di mari. Adapun dia punya basa resminya entu basa Spanyol ama basa Guarani.

## Ruju'an
Parji

**Parji** (hurup Arap gundul: فرج) atawa **mèmèk** (hurup Arap gundul: ميميق) atawa **nono**' (hurup Arap gundul: نونؤ) atawa **temben** (hurup Arab Gundul: تمبن) atawa **tumbung** (hurup Arab Gundul: تمبوڠ) nya'entu saluran nyang bentuknya kaya' tabung sebagé alat kelaminnya orang wadon. Di basa ilmiah, masup juga' basa Indonésia èn Inggris, biasa digero' sebagé *vagina*. Deri parji, entarnya di dalemnya ada rahim (*uterus*).

## Ruju'an
Parté Bulan Bintang

**Parté Bulan Bintang** (hurup Arab Gundul: فرتي بولن بنتڠ; Indonésia: *Partai Bulan Bintang*) nya'entu parté pulitik di Indonésia alesnya kemodèrenan Selam èn juga penerus deri Masyumi. Ni parté dibikin tanggal 17 Juli 1998.

## Ruju'an
Parté Keadilan Sejahtera

**Parté Keadilan Sejahtera** (hurup Arab Gundul: فرتي کعادلن سجهترا; Indonésia: *Partai Keadilan Sejahtera*) atawa lèter pèndèknya **PKS** ya'entu parté pulitik Indonésia nyang berbasis Islam. Ni parté mengrupain mentisnya petunjangan cingli-cingli Soeharto nyang ngewajibin saban paguyuban masarakat ngejadiin Pancasila jadi asas atu-atunya.

## Ruju'an
Parté Kebangkitan Bangsa

**Parté Kebangkitan Bangsa** (hurup Arab Gundul: فرتي کبڠکيتن بڠس; Indonésia: *Partai Kebangkitan Bangsa*) atawa kalu ditarjim ke basa Betawi **Parté Kengaclèngan Bangsa** (hurup Arab Gundul: فرتي کڠچليڠن بڠس) ya'entu parté pulitik di Indonésia nyang dijejegin ama Persidèn Indonésia ke-4 nama Abdurrahman Wahid di Jakarta tanggal 23 Juli 1998.

## Ruju'an
Parté Nasional Démokrat

**Parté Nasional Démokrat** (hurup Arab Gundul: فرتي ناسيونال ديمقراط; Indonésia: *Partai Nasional Demokrat*) atawa sokanan dipèndèkin jadi **Parté NasDem** nya'entu parté pulitik di Indonésia nyang dibikin berales akta notaris 1 Pèbruari 2011 di Jakarta.

## Ruju'an
Papua Pegunungan

**Papua Pegunungan** (hurup Arab Gundul: فافوه فݢونوڠن; Indonésia: *Papua Pegunungan*) atawa **Papua Gunung** (hurup Arab Gundul: فافوه ݢونوڠ) entu atu propinsi di Indonésia nyang di Indonésia punya bagèan Pulo Papua. Ni propinsi kaga' gableg jalan ke laot, sebab kecempèt ama Propinsi Papua, Papua Tenga, ama Papua Kidul. Ni propinsi punya hopstad nama Jayawijaya. Ni propinsi ngejembar ampé 88.416,64 km2. Selamanya tahon 2022, orang nyang pada ngejogrog di Papua Pegunungan ada 1.459.544 orang dengen kepadetan 0,17 orang/km2.

## Ruju'an
Papua Tenga

**Papua Tenga** (hurup Arab Gundul: فافوه تڠا; Indonésia: *Papua Tengah*) entu atu propinsi di Indonésia nyang di Indonésia punya bagèan Pulo Papua, pasnya di lingir panté wètan. Ni propinsi punya hopstad nama Nabiré. Ni propinsi ngejembar ampé 60,491,24 km2. Selamanya tahon 2022, orang nyang pada ngejogrog di Papua Tenga ada 1.348.463 orang dengen kepadetan 22 orang/km2.

## Ruju'an
Parté Persatuan Pembangunan

**Parté Persatuan Pembangunan** (hurup Arab Gundul: فرتى فرساتوان فمباڠونن; basa Indonésia: *Partai Persatuan Pembangunan*) atawa **P3** entu partè nyang ada di Indonésia. Ni parté dideklarasiin dulu pas tanggal 5 Januari 1973, hasil penggabregan empat parté ya'entu NU, PERTI, PSII èn Parté Muslimin Indonesia.

## Ruju'an
Parté Umat

**Parté Umat** (hurup Arab Gundul: فرتي امة; Indonésia: *Partai Ummat*) nya'entu parté pulitik alesnya Selam di Indonésia nyang dibikin ama Muhammad Amien Rais.

## Ruju'an
Parté pulitik

**Parté pulitik** (hurup Arab Gundul: فرتى فوليتيق) entu rombongan paguyuban atawa awak nyang ngebolain bakal nyabet kukuan pulitik liwat pemilihan biar bisa ngatur-ngatur negara punya urusan. Biasanya, nyang diènèng-ènèng entu calon bakal bestir umum. Di kera'yatan, dedengkot baru kudu "ngejabat" liwat pemilian. Kalu di keèco-ècoan, biasanya cuman atu parté doang nyang bolé, nyang bisa nyetujuin dedengkot baru sonder paké malah-milih lagi dah tu orang nyang bukan anggota.

## Ruju'an
Parès

**Parès** (hurup Arab Gundul: فاريس; Prasman: *Paris*) atawa **Paris** (hurup Arab Gundul: فاريس) (poyokannya "Kota cahaya") entu Prasman punya hopstad èn kota paling jenggar di Prasman. Dia punya jenggar – 105 km2 (41 mi2) èn ada barang 2,15 juta orang pada tinggal di mari. Kalu pinggiran kotanya dirèken juga', Parès punya penduduk ampé-ampé 10,7 juta orangan. Ni kota – kota paling ngrangseg seantéro Uni Èropa dengen kerangsegan 20,653 orang per kilomèter pesegi.

Kali Sèn juga' nglantasin Parès punya bagèan paling kolot èn ngebelèk ni kota jadi dua, nyang bekèn sebagé Bantaran Kèbot ama Bantaran Kanan. Ni juga' diiterin ama utan-utan.

## Ruju'an
Pasian (èlmu hayat)

Dalam èlmu hayat, **pasian** (urup Arab Gundul: فاسئن) entu setilah nyang sama kaya' barung. Pasian dipaké bakal pengrèrodan bakal kerajaan tumbuan èn jejamuran. Ada berapa pèrsi pasian tumbuan, cuman enni pèrsi pada lajimnya seati di kebanyakan pasiannya.

## Ruju'an
Pasuruan Kabupatèn

**Pasuruan Kabupatèn** entu atu kabupatèn nyang ada di Propinsi Jawa Wètan. Ni kabupatèn punya sintrem guwernemèn ada di Bangil. Ni kabupatèn ngejenggar ampé 1.474,02 km2 dengen kepadetan penduduknya 1.100 orang/km2. Ada 1.619.035 orang nyang tinggal di mari.

## Ruju'an
Pasuruan Kota

**Pasuruan Kota** entu atu kota nyang ada di Propinsi Jawa Wètan. Ni kota ngejenggar ampé 36,56 km2 dengen kepadetan penduduknya 5.753 orang/km2. Ada 210.341 orang nyang tinggal di mari.

## Ruju'an
Paséban

**Paséban** (hurup Arab Gundul: فسيبن) atawa **peséban** (hurup Arab gundul: فسيبن) entu bagèan gedong nyang ada di bagèan depan. Paséban kaya' gini biasanya kena dipapagin di banyak gedong-gedong junjang Asia Kidul-wètan nyang gunanya kanggo acara ngamprok, ènsb.

## Ruju'an
Patron (munisi)

**Patron** (hurup Arab Gundul: فترون) atawa **patrom** atawa **patrum** (hurup Arab Gundul: فتروم) entu atu jenis munisi, nyang kesusun deri kelongsong atawa tempat (deri logem, biasanya kuningan) nyang di dalemnya ada pèlor, obat bedil, ama ucis. Ni patron dibikin pas bakal ruang senjata. Ni macem patron mulain lumbrah di abad ke-19.

## Ruju'an
Paulus

**Paulus** atawa **Paules** (atawa namanya Saulus deri Tarsus; sek. 5 – sek. 64/65 M), bekèn di kalangan Serani sebagè Paulus si Rasul ama Sint-Paules, entu atu orang penda'wah Serani nyang ngajarin ajaran Isa di abad pertama-tama dunia. Ni orang galibnya dirèken jadi tokoh paling penting di Jaman Kerasulan èn ngeja berapa kuminitèt Serani di Asia Kecit èn Èropa semprakan tenga-tenga tahon 40-an entuk tenga-tenga tahon 50-an M.
Paus

**Paus** ( deri  *pappas*) atawa kena dibetawiin jadi **Baba**, atawa bekèn juga digero sebagé dedengkot pendèta agung (*pontifex maximus* atawa *summus pontifex*), dedengkot Romèn (*Romanus pontifex*), atawa dedengkot daulat, entu uskup Roma (atawa dulunya baba dengkot atawa *patriark* Roma), entu Geréja Katolik seantéro dunia punya pentolan ama jadi hop negara atawa nyang daulat deri Negeri Paus èn di Kota Watikan semprakan abad kedelapan. Deri Katolik punya implengan, kedengkotan uskup Roma diturunin deri dia punya gelar sebagé pengganti suruan bakal Sint-Piter, nyang dapet kedengkotan deri Isa, nyang ngasi Piter Konci Sorga èn ungkulan bakal "ngiket ama ngebudalin", serenta ngangsrongin tu orang nama poyokan "batu" atawa umpak-umpak nyang entinya Geréja dibangun deri situ. Wayah gini, mah, nyang jadi Paus entu Lèo XIV, abis dia kepili kapan ari bulan 8 Méi 2025.

## Ruju'an
Pasilan

**Pasilan** (hurup Arab Gundul: فاسيلن) (*Loranthus*) ièlah tumbuhan nyang nèbèng ama taneman laèn ama ngisep makanannya dari taneman nyang ditèbènginnya; masup ke dalem tumbuhan pengombé (*parasit*) tulèn (*obligat*) nyang indeng ama tumbuh di pongkol puun laèn tumbuhan. Pasilan gampang dipapagin di puun-puunan gedé daèrah tropis. Ni tumbuhan punya biji di buahnya ngasilin getah kaya' lèm kenyal-kenyel nyang nyangket.

## Ruju'an
Pasir

**Pasir** (hurup Arab Gundul: فاسير) atawa **wados** (hurup Arab Gundul: وادوس) entu bahan butiran nyang kebentuk deri petilan batuan ama lelumbèn nyang udah lilis. Ukuran pasil lebi lilisan deri krikil èn lebih radakan deri uwek-uwekan (*silt*). Pasir juga' bisa maran ama atu kelas kealusan tana atawa jenis tana; nya'entu nyang isinya 85 prosèn lebi petilan ukuran pasir berales ombolannya (*massa*).

## Ruju'an
Pebayuran

**Pebayuran** entu kecamatan nyang ada di Bekasi Kabupaten. Ni kecamatan ngejenggar ampé 9.634,00 hèktar.

## Ruju’an
Pedelokan

**Pedelokan** (hurup Arab Gundul: فدلوقن) atawa **dimènsi** (hurup Arab Gundul: ديمينسى) ièlah cara pegimana kita ndelok atawa ngiat, ngukur, ama ngrasanin kita punya dunia maké atas-bawah, kanan-kèbot, depan-belakang, panas-adem, ama pegimana panjang, serènta juga' mengrupaken atu gambaran pernik deri ètung-ètungan ama èlmu tabèat. Atu cara bakal na'rip pedelokan ièlah dengen ndelok ke derajat keloncèran, atawa pegimana benda kena gerak-gerak di atu tempat. Ada macem-macem gambaran atawa cara pegimana itu istilah pedelokan dipaké ama ada laèn-laèn ta'rip. Poko'nya, kaga' ada ta'rip atu nyang kena nutugin semua gambaran.

## Istilah Betawi
Istilah *pedelokan* ièlah atu istilah rèkaan anyar bakal nutugin hajat modèren. Asalnya, kata *delok* di basa Betawi ièlah sembabadan bakal kata 'liat, longok'. Adapun tetambahan *pe-an* atu artinya ièlah "tempat...", tuladnya: *Pejambon* 'tempat pada ngejeprah jambu', *Pekayon* 'tempat pada ngejeprah kayu', èns. Mangka, kata *pedelokan* artinya 'tempat ngiat, tempat delok'. Adapun *dimensi*, dalem ta'ripnya, ièlah pegimana atu benda kena didelok. Misalnya, gambar *dua dimensi*, artinya itu gambar gableg huk tempat kita bisa delok itu gambar, nya'entu panjang × lèbar. Artinya, di mari ada dua pedelokan atawa tempat delok itu gambar, nya'entu deri huk panjang ama huk lèbar. Begitu juga' entinya bakal pedelokan-pedelokan laènnya kaé *pedelokan tiga* (3-D), *pedelokan empat* (4-D), *pedelokan lima* (5-D), èns.

## Ruju'an
Pegadéan

**Pegadéan** (hurup Arab Gundul: فݢادين) atawa **penggadéan** (hurup Arab Gundul: فڠݢادين) entu toko atawa usaha nyang minjemin orang duit nyang ngebawa barang bearganya nyang dia taroh di itu penggadé. Tulad barang nyang kena ditaroh antara laèn periasan emas, èrluji, tustèl, alat gegendingan, tipi, atawa kumpiuter.

## Ruju'an
Pegadéan (matskepé)

**Pegadéan** (hurup Arab Gundul: فݢادين) atawa resminya **PT Pegadaian** ièlah anakusaha deri Bang Ra'yat Indonésia nyang hususnya gerak dalem rungkun gadé-gadéan. Bakal ngedukung juntrungan usahanya, entuk akir tahon 2022, ni matskepé gableg 12 biji kantor wilayah, 61 biji kantor kawasan, 642 biji kantor cawang, ama 3.444 biji pengladènan nyang ngamprah seantéro Indonésia.

## Ruju'an
Pekalongan Kabupatèn

**Pekalongan Kabupatèn** entu atu kabupatèn nyang ada di Propinsi Jawa Tenga. Ni kabupatèn punya sintrem guwernemèn ada di Kajèn. Ni kabupatèn ngejenggar ampé 836,13 km2 dengen kepadetan penduduknya 1.100 orang/km2. Ada 897.111 orang nyang tinggal di mari.

## Ruju'an
Pekalongan Kota

**Pekalongan Kota** entu atu kota nyang ada di Propinsi Jawa Tenga. Ni kota ngejenggar ampé 45,25 km2 dengen kepadetan penduduknya 6.983 orang/km2. Ada 315.997 orang nyang tinggal di mari.
Pekiwan

**Pekiwan** (hurup Arab Gundul: فکيوان) atawa **kamar mandi** (hurup Arab Gundul: کامر مندي) entu atu ruangan nyang orang pada gableg cuci awak bakal ngeja cedang dia punya awak. Kotan-kotan, pekiwan juga' dibekelin ama wastapel ama cubluk.

## Ruju'an
Pel si Paus

**Pel si Paus** (urup Arab Gundul: فل سفاوس) atawa **Per si Paus** (urup Arab Gundul: فر سفاوس) atawa **Pearl Krabs** (urup Arab Gundul: فرل کريبس) entu atu deri 10 pelakon utama dalem pèlem cèmèn *SpongeBob SquarePants*. Dia entu paus bocahan nyang tidak di jangkar ama baba Krèp. Pas Pel gedé, baba Krèp pèngèn dia nganjutin dagangan babanya dengen jadi nyang munyain Krusty Krab. Keluarganya entu baba Eugene, nya' Krabs, tantenya entu mpo'nya Eugene, engkongnya Victor, nènè'nya Betsy, uyutnya Redbeard, Alan, Nyai Krabs, cicitnya Sally, èn jagawarèngnya Engkong Krabs. 

## Ruju'an
Pelampang jala

**Pelampang** **jala** (huruf Arab Gundul: فلمفڠ جالا; Indonésia: *situs*, basa Inggris: *website*) nya'entu sekumpulan halaman jala nyang saling jejuntrungan nyang umumnya ada di dalem pengladèn nyang sama. Pelampang isinya – kumpulan inpormasi nyang disediain ama perdataan, kelompok, atawa payuguban. Atu pelampang jala biasanya ditempatin, sengga'nya, di atu pengladèn jala nyang bisa diaksès liwat jejaring kaya' internèt, atawa jejaring aréa lokal (LAN) paké aderès internèt nyang kita kenal sebagé "URL".

## Ruju'an

## Sènggètan luar
* World Wide Web Consortium
* The Internet Society (ISOC)
* Internet Corporation For Assigned Names and Numbers
Pelembungan (èlmu tabèat)

**Pelembungan** (hurup Arab Gundul: فلمبوڠن) entu bulet-bulet kecil jat gas di caèran. Kebalikannya, bulet-bulet kecil caèran di jat gas namanya kècèsan. Bahnanya akibatan Marangoni, pelembungan bisa tetep mentul kapan nyampé ke muka jat nyang celung.

## Ruju'an
Pelembungan sabun

**Pelembungan sabun** (hurup Arab Gundul: فلمبوڠن صابون) entu atu lapisan tipis deri aèr sabun. Bentukannya mah kopong, bal, atawa bulet. Entu pelembungan gableg muka nyang roncèt. Terusannya, pelembungan mah kaga' lama: bentaran doang mentul, abis entu meletus dah. Kapan dia nyentu ama atu benda laèn, biasanya pecah dah tuh. Biasanya, bocah-bocah nyang pada maènan pelembungan sabun. Kadang, orang gedé juga' ada nyang demen ama seni maènan pelembungan sabun.

## Ruju'an
Peledug selulup

**Peledug selulup** (hurup Arab Gundul: فلدوݢ سلولوف; Inggris: *depth charge*) entu atu gegaman lawan kapal selulup. Peledug selulup biasanya mah bentuknya rada cepuk èn dilbekelin ama peledug ama pemalud nyang disetèl bakal meledug di atu kedaleman. Peledug kena baé dibedalin deri kapal terbang bakal ngencagin kapal selulup nyang lagi selulup.

## Ruju'an
Pelembungan

**Pelembungan** (hurup Arab Gundul: فلمبوڠن) ièlah kantong nyang biasanya diisiin paké gas. Ni gas bisa hélium, jat aèr, atawa udara.

Selamanya abad ke-19, pelembungan pada dikeja deri héwan punya pelembungan kencing. Wayah gini, pelembungan dikeja deri bahan tèplèk nyang ngolor kaya' karèt atawa plastik. Pelembungan nyang rada gedéan biasanya deri lawon.

Pelembungan bisa dipaké macem-macem.

## Ruju'an
Pelembungan terbang

**Pelembungan terbang** (hurup Arab Gundul: فلمبوڠن تربڠ) atawa **pelembungan udara** (hurup Arab Gundul: فلمبوڠن اودارا) entu pelembungan—semacem kaya' kapal terbang—nyang dikompa paké angin, abisannya diiberin ke awan. Itu pelembungan terbang bisa ngambang di awan sebab lantaran adanya ungkulan kambangnya.

Sanonya, udara nyang dikompain entu jat aèr. Cuman takutnya meledug, nyang dipaké wayah gini entu gas mulia hélium bakal alat penggeraknya.

Pemakéan pelembungan terbang nyang rapi ditaunya pas pengrubungan Parès selamanya tahon 1870 bakal ngirim loper deri itu kerubungan. Lagito, nyang dikirimin ada 60 pelembungan. Salah atunya, nama Ville de Orléans, nyasar deri jalannya, ampé-ampénya malah ke Télémarek, Norwèhen.

## Ruju'an
Pelembungan udara panas

**Pelembungan udara panas** (hurup Arab Gundul: فلمبوڠن اودارا فانس) ièlah atu tèhnolohi penerebangan pertama manusia punya bikin nyang ditemuin ama Montgolfier sudaraan di Anoné, Prasman tahon 1873. Itu penerebangan pertama ama manusia diadain ari bulan 21 Nopèmber 1783 di Parès nyang diselenggarain ama Pilâtre de Rozier èn Marquis d'Arlandes. Pelembungan udara panas kena disetir èn bukan cuman kanyut ama angin nyang dikenal sebagé *airship* atawa *thermal airship*.

## Ruju'an
Pelèncongan pakem

Di èlmu statistik dan kementakan, **pelèncongan pakem** (hurup Arab Gundul: فلنچوڠن فاکم; Indonésia: *simpangan baku* atawa *deviasi standar*) entu takeran auran statistik nyang paling galib. Pèndèk kata mah, pelèncongan pakem entu kanggo naker pegimana tu nilé pada keauran. Bisa juga' dita'rip jadi palsabet apstan pelèncongan titik-titik data nyang diukur deri tu nilé palsabet.

## Ruju'an
Pelènggèt

**Pelènggèt** (hurup Arab Gundul: فلڠݢت) atawa **pala kontol** (hurup Arab Gundul: فال کنتول) entu bagèan ujung pekanya jakar. Biasanya, pelènggèt dibungkus ama kulup, kecuali nyang udah disunat.

## Ruju'an
Pelès

**Pelès** (hurup Arab Gundul: فليس; Inggris: *bottle*) atawa **botol** (hurup Arab Gundul: بوتل) nya'entu tempat bakal nyimpen nyang ada punya lèèran nyang sesekan deri awak atawa bibirnya. Pelès lumbrahnya dikeja deri kaca, plastik, atawa almu, èn dipaké bakal naro barang caèr, kaya': aèr, laban, gahwah, aèr welanda, bir, anggur, sabun caèr, tingta, èst. Pelès deri plastik sokanan dikeja *ekstrusi*.

## Ruju'an
Pelécéan

**Pelécéan** (hurup Arab Gundul: کلچين; Inggris: *bullying*) nya'entu piil kekerasan, sènalan atawa anceman, atawa paksaan buat mites orang laèn.

## Ruju'an
Pemba'alan

**Pemba'alan** (hurup Arab Gundul: فمبألن; ilmiah: *anestesi*, deri basa Yunani *an-* "tra, kaga', sonder" èn *aesthētos* "pengrasanan") umumnya entu artinya piil bakal ngilangin rasa sakit pas nglakonin pembelèkan èn macem-macem tata cara laènnya nyang ngasi rasa sakit atawa ngentek di awak. Istilah pemba'alan (*anestesi*) pertama-tama dipaké ama Oliver Wendel Holmes Sr. tahon 1846.

Cabang èlmu kedoktoran nyang ngebelajarin nanganin prosès pemba'alan dalem pembelèkan digero èlmu pemba'alan (*anestesiologi*).

## Dua rungkun pemba'alan
Obat bakal ngilangin nyeri kebagi jadi dua rungkun, nya'entu *analgetik* èn *anestesi*. *Analgetik* entu obat bakal ngurangin nyeri sonder keilangan perangsaan kabèhan, mangka dalem kita punya basa bisa digero' sebagé **obat ngurangin nyeri**. Orang nyang minum *analgetik* tetep èling. *Analgetik* kaga' mulu ngilangin kabèhan nyerinya, cuman terus ngurangin ngenteknya.

Berapa jenis pemba'alan (*anestesi*) bisa ngeja orang ilang sadar, sedeng jenis nyang laènnya cuman ngilangin rasa ngentek deri bagèan awak ketentu èn pemakénya tetep èling.

## Ruju'an
Pembagèan Indonésia

**[[Indonésia]]** dibelèk-belèk jadi propinsi (Indonésia: *Provinsi*). Saban propinsi ada kabupatèn ama kotanya. Propinsi, kabupatèn, ama kota gableg dia punya guwernemèn setempatnya sendèwèk-sendèwèk èn juga' Dèwan Perwakilan Daèrahnya juga'. Semprakan penerepan Wèt No. 22 tahon 1999 pasal Guwernemèn Daèrah (itu wèt diperbaèkin ama Wèt No. 32 tahon 2004 èn Wèt No. 23 tahon 2014), guwernemèn daèrah sekarang maènin rol gedéan dalem bestir daèrahnya. Adapun belèd luar negeri, pertahanan (masup di dalemnya soldadu èn pulisi negara) sistim wèt, èn belèd keduitan, gimana gè', tetep guwernemèn pusat punya urusan. Semprakan tahon 2005 dalem penerepan Wèt No. 32 tahon 2004, hop guwernemèn setempat (gubernur, bupati, berehmister) langsung dipili liwat pemilian umum.
Pembibis (kumpiuter)

**Pembibis** (hurup Arab Gundul: فمبيبيس; Inggris: *debugger*) ièlah program kumpiuter nyang dipaké bakal ngejajal ama ngebibis program laènnya (program jujuan) Kode nyang dijajalin dijalanin di atu *instruction set simulator* (ISS). Ada berapa pembibis nyang nanjain dua mode penjalanan, nya'entu penironan (*simulasi*) ponggahan atawa tutugan, bakal ngewatesin marian atawa embanan.

Kebejatan kejadian kalu program kaga' gableg normal nerusinnya bahna adanya bangsat pemrograman. Tuladnya, program mentak bakal ngejal maké perènta nyang kaga' nanggrak di CPU pèrsi paling anyar atawa ngejal ngaksès mémori nyang kelindungan.

## Ruju'an
Pembibisan (kumpiuter)

**Pembibisan** (hurup Arab Gundul: فمبيبيسن; Inggris: *debugging*) ièlah atu manhad nyang tukang program ama tukang meger peranti alus lakonin bakal mantengin jalan gawénya program, nyari, ama ngurangin bangsat, atawa kebejatan dalem atu program kumpiuter atawa perangkat keras jadinya gableg begawé cakep nyekrup ama kita punya ara-ara. Pembibisan rada dèngklok jadi angèlan kapan anaksistim laènnya ketancang setrèng-merecet ama pembibisan. Atu perobahan di atu sisi mentak-mentak ngeja nongtot lagi bangsat laènnya di anak sistim laènnya.

## Ruju'an
Pemetèng-metèngan

**Pemetèng-metèngan** (hurup Arab Gundul: فمتڠ٢ن) atawa **pengamprah-ngamprahan** (hurup Arab Gundul: فڠمفره٢ن) ièlah piil ngedumanin barang ke berapa orang nyang nerima.

## Ruju'an
Pemilian umum

**Pemilian umum** (hurup Arab Gundul: فميلين عموم; lèter pèndèk: **Pemilu**) entu cara pemilian bakal mili sebagèan gedé atawa kabèhan anggota deri atu badan kepili badan pembikin wèt èn persidèn nyang langsung dipili ama masarakat. Pemilu entu atu ongkodan bakal nyawab-nyawabin ra'yat dengen cara ngalok-ngalokin (sonder maksa) liwat kegiatan balagah, ubungan masarakat, ubung-ubungan bancakan, keles-kelesan (*lobi*), èn laèn-laèn kegiatan.

## Ruju'an
Pemingsèran ke Orde Baru

**Pemingsèran ke Orde Baru di Indonésia** pas tenga-tenga tahon 60-an nggèsrotin persidèn pertamanya, Sukarna, abisnya 22 tahon ngejabat. Ni atu deri jaman-jaman nyang paling awut-awutan di sejarah modèren Indonésia èn jadi awal muncuknya Suharta jadi persidèn ampé 31 tahon.

Dikata *dhalang* ("dalang") hébat, Sukarna narik kekuatan deri nyembabadin kekuatan nyang tetegingan, nya'entu soldadu ama Parté Kuminis Indonésia (PKI). Deket-deket tahon 1965, PKI udah pating masup ke kabèhan trap guwernemèn èn dapet embanan bakal ngèokin soldadu.

Ari bulan 30 Sèptèmber tahon 1965, enem deri petinggi militèr ulung pada dibunuin (galibnya digero "kudéta jal-jalan") ama nyang namanya Gerakan Sèptèmber 30 (Gestapu) atawa Gerakan 30 Sèptèmber, atu rombongan deri dalemnya kekuatan senjata. Lat berapa jam doang, Mayor Jèndral Suharta nggerakin kekuatan di bawah dia punya perènta èn nyedèk kukan di Jakarta. Kaum antikuminis, nyang tadénya ngikutin angonan tentara, pada ikutan mites-mitesin orang-orang kuminis di antéro negeri, nyang dibunuin ada barang setenga juta orang ama ngencagin PKI, nyang resmi disalahin dalem ni mas'alah.

Sukarna nyang secara pulitis udah soak kepaksa mindahin kekuatan pulitik ama militèr ke Jèndral Suharta, nayng jadi hop kekuatan senjata. Bulan Maret 1967, Mejelis Permusawaratan Ra'yat Sementara (MPRS) ngebenum Jèndral Suharta jadi penglakon persidèn. Dia resmi dibenum jedi persidèn setahon abisnya. Sukarna, entakanuh, tinggal jadi arèsan rumah ampé dia punya wapat tahon 1970.
Pemlèngsongan

**Pemlèngsongan** (hurup Arab Gundul: فملڠسوڠن; Indonésia: *refraksi* atawa *pembiasan*) atawa **pemlètotan** (hurup Arab Gundul: فمليتوتن) dalem èlmu cahaya bentuk dita'rip sebagé gèsrotnya arah embet petilan cahaya lantaran adanya persepudan.

## Ruju'an
Pemuda Kaum Betawi

**Pemuda Kaum Betawi** (hurup Arab Gundul: فمودا قوم بتاوى) atawa éjaan lamanya ***Pemoeda Kaoem Betawi*** ièlah atu perkumpulan pemuda nyang dikutetin bakal pemuda Betawi nyang dikeja tahon 1927 dengen dia punya hopbestir nama Mohamad Tabrani.

## Ruju'an
Penambusan (kimia)

**Penambusan** (hurup Arab Gundul: فنمبوسن) ièlah atu gèntètan gedian kimia antara atu bahan bakar ama atu jat pengoksidir, diserèntain ama pengasilan panas nyang kot-kotan diserèntain ama cahaya dalem bentuk api.

## Ruju'an
Pencèbokan

**Pencèbokan** (hurup Arab Gundul: فنچيبوقن) entu kaya' wastapel nyang dipaké bakal nyèbokin alat kelamin, bol, èn silit awak orang. Biasanya, pencèbokan dipasang di jero jamban. Biasanya, pencèbokan tempatnya laèn ama jumbleng duduknya. Uman wayah gini, mingkin bekèn dah, ata-été sempritan cèbok nyang ngegabregin jumbleng duduk ama pencèbokan lèstrik.

## Ruju'an
Pendangès

**Pendangès** (hurup Arab Gundul: فنداڠس; Indonésia: *audiens*) atawa **hadirin** (hurup Arab Gundul: حاضرين) entu omplokan orang nyang ngiat, ndenger, atawa ngranapin barang hal nyang sama. Bisa baé apa baé, kaya' lakon, pèlem, buku, atawa umrupan. Pendangès pada nimbrung macem-macem pegimana caranya di macem-macem acara atawa seni; sebagèan penayagan langsung pada ngundang pendangèsnya jadi bagèan deri itu penayagan, sementara nyang laènnya cuman bolé ngeprok-ngeprok atawa njebiin aja. Wasilah bancakan (*media masa*) jarang bisa ngangsrongin kesempetan bakal pendangès bakal nimbrung di penayagannya.

Pendangès nyang pada nderak di acara gerak badan dibilangnya *penonton* atawa *pendangès langsung*.

## Ruju'an
Pendodèt

**Pendodèt** (hurup Arab Gundul: فندوديت; Inggris: *hacker*) atawa **tukang dodèt** (hurup Arab Gundul: توکڠ دوديت) entu orang nyang betungsé ngegasir orang laèn punya kumpiuter paké peranti alus kumpiuter. Ni peranti alus mentak program kuda Troya, kuman kumpiuter, atawa kremi kumpiuter. Ni istilah dulunya sebenernya artinya orang nyang hoding ngutak-atik hal anyar di kumpiuter. Sebenernya, istilah nyang bener bakal nyebut orang nyang demen nglakonin ni tindakan haram entu **penggasir** atawa **tukang gasir** (*cracker*), cuman banyak orang pada lumpar maké ni kata. Atu ma'na laèn deri *pendodèt* entu orang nyang bisa ngerobah atawa mrogram satu hal, kaé orang bisa ngerobah atawa mrogram Furby bakal ngata-ngatain atawa nglèdèk.

Orang nyang nglakonin tindakan haram ama orang laèn punya kumpiuter sonder tu orang punya ijin juga' digero'nya pendodèt.

Ni taon-taon belakangan, kumpiuter mingkinan ribet. Artinya, orang nyang ada niatan jelèk mingkin gableg kan bakal maké entu bakal nglakonin jahat-jahat. Tukang insinyur kumpiuter kaga' udu bisa nemuin tempat-tempat nyang tèlo dalem kode kumpiuternya. Nah, itu orang-orang pendodètan demen pisan ngudag-udag tempat nyang kaé gitu èn maké tu sela.

Ada juga pendodèt nyang maké itu kemonèsan bakal tujuan baè'. Ni macem pendodèt digero'nya pendodèt *cepiu puti*. Dia pada kerjaannya ngebantu tukang insinyur bakal nyari tempat-tempat nyang tèlo èn ngedangdanin masalahnya.

Bakal jadi pendodèt, orang kudu ngelah kemonèsan nyang banyak. Sorang pendodèt kudu bisa nemuin masalah ama pemecahannya nyang orang pating kaga' gableg nemuin.

## Ruju'an
Penenegan

**Penenegan** (hurup Arab Gundul: فننݢن; Indonésia: *sedimentasi*) entu prosès nenegnya bahan nyang dibopong ama wasilah aèr, ès, atawa tembuyakan ès di atu celungan. Tenegan ujung kali nyang nanggrak di ujung-ujung kali entu anu bolé neneg deri bahan-bahan nyang dibopong ama aèr kali, sedeng gegumuk (*sand dunes*) nyang ada di gurun ama lingir panté entu anu bolé neneg deri bahan nyang dibawa' ama angin.

## Ruju'an
Penepokan

**Penepokan** (hurup Arab Gundul: فنفوقن) atawa **pemerusmusan** (hurup Arab Gundul: فمروسمسن) entu nepok atawa ngembuk atawa merusmus atawa ngringkihnya batu, tana, ama dia punya lelumbèn bahnanya nyamplok langsung ama Bumi punya kalangan awang, aèr, atawa mahluk idup. Ni – prosès alamiah.

Penepokan kejadian di tempat nyang geraknya dikit atawa kaga' acan. Jangan dikèderin ama penggeroakan nyang kejadian kapan batu ama lelumbènnya pada mingsèr ke tempat laèn lantaran ès, aèr, atawa gaya sènggèt.

## Ruju'an
Pengataan (kaèdah basa)

Di kaèdah basa, **pengataan** (hurup Arab Gundul: فڠاتأن) ièlah bagèan kalimat nyang nengerin apa nyang dibilang ama si pengomong pasa hal èn biasanya jawaban deri pertanyaan *ngapa* atawa *pegimana*. Di berapa basa, tuladnya di basa-basa rungkun Indo-Èropa, pengataan kudu ada unsur kata kerjanya. Pengataan kena diintilin antara laèn ama peroléan èn kata penerang. Kata 'pengataan' sebenernya sampiran deri basa Latèn *praedicātum* nyang artinya 'apa nyang lagi dibilang'.

## Ruju'an
Pengelantangan

**Pengelantangan** (hurup Arab Gundul: فڠلنتڠن) entu kapan orang punya bèbas dijabal dengen ngelantangin tu orang ke bui. Ni biasanya dilakonin abisnya penyerep-nyerepan kegajulan atawa mègat kegajulan jangan ampé kejadian.

## Ruju'an